

**REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/15**

**URBROJ: 2186/03-02-21-2**

**Cestica, 04.06.2021.**

**ZAPISNIK**

 sa konstituirajuće sjednice Općinskog vijeća Općine Cestica održane dana 02. lipnja 2021. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Ivan Hohnjec, Darko Majhen, Ivan Bednjanić Bunić, Ana Kutnjak, Denis Kotolenko, Darijan Vinter, Tanja Veršić, Žarko Rodeš, Marjan Županić, Matija Dregarić, Tomislav Lazar, Sandra Županić, Nikola Ščuric

**OSTALI PRISUTNI:** Mirko Korotaj (općinski načelnik), Gabriela Kos (pročelnik JUO-a)

ZAPISNIČAR: Karmen Emeršić

Sjednica započinje izvedbom himne.

Gđa. Gabriela Kos, pročelnica Jedinstvenog upravnog odjela Općine Cestica, kao osoba ovlaštena za sazivanje konstituirajuće sjednice Općinskog vijeća Općine Cestica, u ime Ministarstva uprave, otvara konstituirajuću sjednicu nakon provedenih lokalnih izbora za članove predstavničkih tijela jedinica lokalne i područne samouprave koji su održani dana 16. svibnja 2021. godine. Svim izabranim vijećnicima čestita na izboru, a Općinskom izbornom povjerenstvu zahvaljuje na uloženom trudu na korektno provedenim izborima u Općini. Izabranim vijećnicima želi da dužnost vijećnika koja je časna i vrlo odgovorna, u narednom mandatu obavljaju s puno uspjeha i dobrih rezultata, na dobrobit svih žitelja Općine. Pozdravlja u ovoj svečanoj prigodi, novoizabranog načelnika Mirka Korotaja, predsjednicu Općinskog izbornog povjerenstva gđu. Melitu Poljanec Bubaš (koja nije prisutna) i sve ostale nazočne. Predlaže da eventualna obraćanja i pozdravni govori uslijede nakon provedenog konstituiranja ovog predstavničkog tijela. Nadalje pročelnica Jedinstvenog upravnog odjela Općine Cestica Gabriela Kos proziva izabrane vijećnike u skladu s utvrđenim i objavljenim rezultatima izbora od strane Izbornog povjerenstva.

Gđa. Gabriela Kos, proziva sljedeće vijećnike: **Hrvatska narodna stranka – liberalni demokrati - HNS:** Mirko Korotaj, Darko Majhen, Ivan Bednjanić Bunić, Ana Kutnjak, Denis Kotolenko, Darijan Vinter, Tanja Veršić, **Socijaldemokratska partija Hrvatske – SDP:** Žarko Rodeš, Marjan Županić i Matija Dregarić, **Hrvatska demokratska zajednica – HDZ**: Tomislav Lazar, Sandra Županić i **Narodna stranka – Reformisti:** Nikola Ščuric

 Gđa. Gabriela Kos navodi, temeljem Zakona o lokalnim izborima za člana predstavničkog tijela može se kandidirati i osoba koja obnaša neku od nespojivih dužnosti te ukoliko ista bude izabrana za člana predstavničkog tijela, do dana konstituiranja dužna je o svojoj odluci o nastanku obnašanja nespojive dužnosti, odnosno prihvaćanju dužnosti člana predstavničkog tijela obavijestiti upravno tijelo općine. Ukoliko navedena obavijest ne bude dostavljena u propisanom roku, vijećnički mandat miruje po sili zakona. Posebno ističe i naglašava da na konstituirajućoj sjednici umjesto člana predstavničkog mandata koji je stavio mandat u mirovanje ili mu mandat miruje po sili zakona, pravo sudjelovanja i odlučivanja ima zamjenik tog člana sukladno članku 79. stavku 9. Zakona o lokalnim izborima. Dakle, ukoliko je vijećniku koji je mandat stavio u mirovanje ili mu mandat miruje po sili zakona određen zamjenik taj zamjenik ima pravo sudjelovanja i odlučivanja na konstituirajućoj sjednici. S obzirom da imamo obavijest da su u Jedinstveni upravni odjel Općine Cestica stigle uredne obavijesti po pitanjima koje se tiču mandata zbog čega će se sada utvrditi kvorum, ali sa imenima zamjenika. Slijedom iznijetog, pročelnica jedinstvenog upravnog odjela Općine Cestica u svrhu utvrđivanja kvoruma proziva vijećnike koji će na konstituirajućoj sjednici moći donositi odluke.

Gđa. Gabriela Kos, proziva sljedeće vijećnike: Ivan Hohnjec, Darko Majhen, Ivan Bednjanić Bunić, Ana Kutnjak, Denis Kotolenko, Tanja Veršić, Darijan Vinter, Žarko Rodeš, Marjan Županić, Matija Dregarić, Tomislav Lazar, Sandra Županić i Nikola Ščuric.

Gđa. Gabriela Kos konstatira da sjednici od ukupnog broja 13 izabranih vijećnika prisustvuje svih 13 vijećnika te se može nastaviti s radom sjednice. Ujedno konstatira da su svi vijećnici predali Potvrde o svom izboru, koje čine sastavni dio ovog zapisnika. Za vođenje zapisnika predlaže gđu. Karmen Emeršić, a za ovjerovitelje zapisnika dvojicu vijećnika i to:

1. Ivana Bednjanića Bunića i

 2. Marjana Županića

Nadalje predlaže da u okviru ove točke utvrdi dnevni red današnje sjednice. Navodi da je prijedlog dnevnog reda sadržan u pozivu koji su primili i sadrži točke dnevnog reda koje se, sukladno zakonu, izravno odnose na postupak konstituiranja predstavničkog tijela, te čita predloženi

**dnevni red:**

1. Otvaranje konstituirajuće sjednice Općinskog vijeća (prozivka izabranih vijećnika, utvrđivanje kvoruma, utvrđivanje dnevnog reda, određivanje zapisničara te dva ovjerovitelja zapisnika),
2. Izbor Mandatne komisije,
3. Izvješće Mandatne komisije i verifikacija mandata vijećnika
* određivanje člana predstavničkog tijela koji će predsjedati sjednici do izbora predsjednika Općinskog vijeća
* svečana prisega članova predstavničkog tijela,
1. Izbor predsjednika i članova Komisije za izbor i imenovanje,
2. Izbor predsjednika i dva potpredsjednika Općinskog vijeća.

Gđa Gabriela Kos pita ima li prijedloga za izmjenu ili nadopunu dnevnog reda koji se mogu odnositi isključivo na čin konstituiranja? Nema prijedloga, moli da glasovanjem, dizanjem ruku utvrde dnevni red. Svi vijećnici glasaju za. Gđa Gabriela Kos konstatira da je za današnju sjednicu jednoglasno utvrđen predloženi dnevni red sa 13 glasova, pa se prelazi na drugu točku dnevnog reda.

**Točka 2.**

**Izbor predsjednika i članova Mandatne komisije**

Mandatna komisija, kao jedno od radnih tijela Općinskog vijeća osniva se temeljem Zakona o lokalnoj i područnoj samoupravi, a njegov sastav, broj članova, djelokrug i način rada utvrđeni su Statutom i Poslovnikom Vijeća. Osnovni zadatak Mandatne komisije su pitanja vezana uz utvrđivanje početka i prestanka mandata vijećnika, te druga pitanja vezana uz mandatna prava. Na ovoj konstituirajućoj sjednici Mandatna komisija ima zadatak podnijeti izvješće o provedenim izborima, konstatirati izabrane članove predstavničkog tijela, utvrditi koji vijećnici su stavili mandat u mirovanje ili im mandat miruje po sili zakona, ili su podnijeli ostavke na dužnost vijećnika, tko zamjenjuje te vijećnike te utvrditi člana predstavničkog tijela koji će preuzeti predsjedanje sjednicom do izbora predsjednika.

Mandatna komisija ima 3 člana.

Gđa. Gabriela Kos, u svojstvu predsjedavajućeg na ovoj sjednici predlaže slijedeće članove za izbor u Mandatnu komisiju:

1. za predsjednika Darijan Vinter
2. za zamjenika predsjednika Ana Kutnjak
3. za člana Matija Dregarić

Gđa Gabriela Kos pita da li ima još prijedloga za izbor članova Mandatne komisije, a sukladno odredbama općih akata ovog vijeća? Nema prijedloga i stavlja na glasovanje prvi iznijeti prijedlog za imenovanje Mandatne komisije.

Konstatira da je Općinsko vijeće jednoglasno (sa 13 glasova) izabralo Mandatnu komisija u sastavu:

1. Darijan Vinter, predsjednik
2. Ana Kutnjak, zamjenik predsjednika
3. Matija Dregarić, član

**Točka 3.**

**Izvješće Mandatne komisije i verifikacija mandata vijećnika**

Gđa. Gabriela Kos moli predsjednika Mandatne komisije da podnese Izvješće Mandatne komisije ovom Vijeću. Predsjednik Mandatne komisije čita izvješće koje čini sastavni dio ovog zapisnika. Gđa. Gabriela Kos navodi da smo čuli Izvješće Mandatne komisije, zahvaljuje predsjedniku, te proziva sve vijećnike koji će nakon upravo usvojenog Izvješća Mandatne komisije obnašati dužnost vijećnika. Konstatira da je prethodno prozvanim vijećnicima mandat verificiran, a ovoj sjednici prisustvuje 13 vijećnika, što znači da se mogu donositi pravovaljane odluke. U skladu s odredbama članka 87. stavka 4. Zakona o lokalnim izborima, a prema podacima izabranih i prethodno verificiranih vijećnika potrebno je odrediti prvog izabranog člana s kandidacijske liste koja je dobila najviše glasova, a koji će predsjedati sjednicom do izbora predsjednika Vijeća. Prema izvješću Mandatne komisije utvrđeno je da je najveći broj glasova dobila kandidacijska lista HRVATSKA NARODNA STRANKA – LIBERALNI DEMOKRATI - HNS, a da je prvi izabrani član s navedene kandidacijske liste gospodin Darko Majhen. Gđa Gabriela Kos moli gosp. Darka Majhena da preuzme predsjedanje sjednicom do izbora predsjednika Vijeća.

 Gosp. Darko Majhen pozdravlja sve vijećnike, i zahvaljuje na ukazanom povjerenju. Prelazi na slijedeću točku dnevnog reda: Svečana prisega članova Općinskog vijeća.

 Gosp. Darko Majhen moli sve vijećnike koji će obnašati dužnost vijećnika prema Izvješću Mandatne komisije da ustanu te da za njim ponavljaju tekst prisege „Prisežem svojom čašću da ću dužnost vijećnika/vijećnice u Općinskom vijeću Općine Cestica obavljati savjesno i odgovorno i da ću se u svom radu držati Ustava Republike Hrvatske, zakona i statuta, te da ću se zauzimati za svekoliki napredak Republike Hrvatske, Varaždinske županije i Općine Cestica.“ Predsjedavajući zahvaljuje i moli vijećnike da potpišu tekst prisege te da ju predaju jer će i ona biti priložena zapisniku.

**Točka 4.**

**Izbor Komisije za izbor i imenovanja**

 Gosp. Darko Majhen navodi da je navedenu Komisiju potrebno izabrati iz razloga što je ona, u skladu sa Statutom i Poslovnikom ovlaštena za predlaganje kandidata za predsjednika i potpredsjednika vijeća te za sve ostale izbore i imenovanja iz nadležnosti općinskog vijeća (članovi radnih tijela vijeća i td.).

 Komisija za izbor i imenovanje broji 5 članova, a bira se iz redova ovog Vijeća.

Predlaže da u Komisiju izaberu slijedeći vijećnici/ce:

 - za predsjednika: 1. Ivan Bednjenić Bunić

 - za zamjenika predsjednika 2. Denis Kotolenko

 - za članove: 3. Ana Kutnjak

 4. Tomislav Lazar

 5. Nikola Ščuric

 Gosp. Darko Majhen pita da li ima još prijedloga za izbor predsjednika i članova Komisije za izbor i imenovanje pripremljenih sukladno odredbama općih akata ovog Vijeća? Nema prijedloga, stavlja Prijedlog o imenovanju članova Komisije za izbor i imenovanje kako je predloženo, na glasovanje. Od 13 vijećnika, svi su glasali za. Gosp. Majhen konstatira da je jednoglasno izabrana Komisija za izbor i imenovanje u sastavu:

- predsjednik: 1. Ivan Bednjanić Bunić

- zamjenik predsjednika: 2. Denis Kotolenko

- članovi: 3. Ana Kutnjak

 4. Tomislav Lazar

 5. Nikola Ščuric

**Točka 5.**

**Izbor predsjednika Općinskog vijeća i dva potpredsjednika Općinskog vijeća**

 U skladu s odredbama Statuta Vijeće ima predsjednika i dva potpredsjednika. Oni se biraju na prijedlog komisije za izbor i imenovanje, odnosno na način po postupku predviđenim Statutom odnosno Poslovnikom tj. predsjednik i jedan potpredsjednik bira se iz reda predstavničke većine, a drugi potpredsjednik iz reda predstavničke manjine, na njihov prijedlog. Predsjednik Vijeća: predstavlja Vijeće, saziva i organizira, te predsjedava sjednicama Vijeća, predlaže dnevni red Vijeća, upućuje prijedloge ovlaštenih predlagatelja u propisani postupak, brine se o postupku donošenja odluka i općih akata, usklađuje rad radnih tijela, potpisuje odluke i akte koje donosi Vijeće, brine o zaštiti prava vijećnika, obavlja i druge poslove određene zakonom i Poslovnikom Vijeća. Potpredsjednik Vijeća pomaže u radu predsjedniku, zamjenjuje ga u slučaju odsutnosti ili spriječenosti i obavlja i druge poslove koje mu povjeri Općinsko vijeće ili predsjednik. Isto tako napominje, da bi predsjednik i potpredsjednik bili izabrani, potrebno je da za njih glasuje natpolovična većina svih vijećnika (članak 34. stavak 1. Zakona o lokalnoj i područnoj (regionalnoj) samoupravi). Gosp. Majhen navodi da je Komisija pripremila prijedlog, stoga moli predsjednika Komisije za izbor i imenovanja, gosp. Ivana Bednjanića Bunića da iznese prijedlog za izbor predsjednika i potpredsjednika.

 Gosp. Ivan Bednjanić Bunić navodi da Komisija za izbor i imenovanje predlaže gosp. Darka Majhena za predsjednika Općinskog vijeća Općine Cestica, a za potpredsjednike vijeća predlažu gosp. Ivana Bednjanića Bunića i gđu. Sandru Županić.

 Gosp. Darko Majhen zahvaljuje predsjedniku Komisije i pita vijećnike da li oni imaju neki drugi prijedlog. Prijedloga nema, otvara raspravu o navedenim prijedlozima. Rasprave nema, stavlja na glasovanje prijedlog za izbor predloženog gospodina Darka Majhena za predsjednika Općinskog vijeća Općina Cestica. Od 13 vijećnika, svi vijećnici glasaju za. Gosp. Darko Majhen konstatira da je Darko Majhen izabran za predsjednika Općinskog vijeća jednoglasno, sa 13 glasova.

Gosp. Darko Majhen konstatira da je ovime, sukladno odredbi članka 32. Zakona o lokalnoj i područnoj (regionalnoj) samoupravi konstituirano Općinsko vijeće Općine Cestica, te nastavlja sa vođenjem sjednice.

 Predsjednik vijeća Darko Majhen u nastavku predsjeda sjednicom, zahvaljuje na izboru i nastavlja radom prema utvrđenom dnevnom redu, navodi da je potrebno sada staviti na glasovanje i prijedlog za izbor potpredsjednika Općinskog vijeća. Sukladno Statutu biraju se dva potpredsjednika.

Čuli smo prije prijedlog Komisije za izbor i imenovanje te sada stavlja taj prijedlog na glasovanje. Predsjednik vijeća Darko Majhen pita tko je za to da se gosp. Ivan Bednjanić Bunić izabere za potpredsjednika Općinskog vijeća? Od 13 vijećnika, svi glasaju za. Predsjednik vijeća Darko Majhen konstatira da je jednoglasno za potpredsjednika Općinskog vijeća izabran gospodin Ivan Bednjanić Bunić. Nadalje pita tko je za to da se gđa. Sandra Županić izabere za potpredsjednicu Općinskog vijeća? Od 13 vijećnika, svi glasaju za. Predsjednik vijeća konstatira da je jednoglasno za potpredsjednicu Općinskog vijeća izabrana gđa. Sandra Županić. Ovime je završen rad po utvrđenom dnevnom redu ove konstituirajuće sjednice. Zahvaljuje svim vijećnicima/vijećnicama i ostalim sudionicima ove sjednice, čestita izabranima na odgovornoj dužnosti, a svima želi uspješan rad u mandatu ovog Vijeća.

Predsjednik vijeća daje riječ općinskom načelniku Mirku Korotaj za kratko obraćanje uzvanicima. Općinski načelnik Mirko Korotaj sve skupa lijepo pozdravlja, navodi da kao načelnik Općine Cestica želi da zajednički rade za dobrobit ove Općine. Poziva na zajedništvo i da se u svakoj diskusiji vodi računa da se razvoj kraja i mladih naraštaja stavlja ispred drugih interesa.

 Gđa. Gabriela Kos čestita svim novoizabranim vijećnicima, načelniku i predsjedniku Općinskog vijeća.

Predsjednik vijeća Darko Majhen zahvaljuje načelniku na obraćanju i proglašava sjednicu zaključenom.

Sjednica završila u 20,00 sati.

ZAPISNIČAR: OVJEROVITELJI:

Karmen Emeršić

1. Ivan Bednjanić Bunić
2. Marjan Županić

 PREDSJEDNIK OPĆINSKOG VIJEĆA:

Darko Majhen, mag. pol.